10 साल से नहीं हुई पानी टंकी की सफाई
दुर्ग निगम के पद्मनाभपुर क्षेत्र में रहने वाले परिवारों को दूषित पानी पिलाए जाने की आशंका है। 50 हजार लीटर से अधिक क्षमता वाली पानी की टंकी की पिछले करीब 10 सालों से सफाई नहीं हुई है। इसके चलते यह स्थिति बनी है। इससे यहां बीमारी भी फैल रही है।
खास बात यह है कि इसे लेकर स्थानीय पार्षद व पब्लिक पिछले लंबे समय से निगम के अधिकारियों के समक्ष शिकायत कर रही है, बावजूद इसके सुनवाई अब तक नहीं हो पाई है। खास बात यह है कि इस पानी की टंकी के जरिए वार्ड-45 व 46 के 750 घरों तक पीने का पानी पहुंच रहा।
जानकारी के बाद जब दैनिक भास्कर ने पानी की टंकी के आसपास के क्षेत्र की पड़ताल की। इसमें देखने में आया कि पानी की टंकी के ऊपरी हिस्से तक पहुंचना ही मुश्किल है। इस वजह से पानी की टंकी की सफाई ही संभव नहीं है, जबकि निगम के अधिकारियों के मुताबिक वे नियमित रूप से सफाई कर रहे हैं।
अफसर बोल रहे हैं झूठ
पानी की टंकी ऐसी हालत में है कि उस सफाई हो ही नहीं सकती। सफाई करना है, तो हैलीकॉप्टर से ऊपर चढ़ना होगा, फिर सफाई संभव है। निगम के अधिकारी झूठ बोलते हैं। कई बार निगम के अधिकारियों को बता चूका हूं। लीलाधर पाल, पार्षद वार्ड-46
नियमित हो रही सफाई
पार्षद की जानकारी में यह बात नहीं होगी। वर्ष 2014 से नियमित रूप से सफाई करा रहे हैं। सफाई हमारी प्राथमिकता है। शहर की सभी टंकियों की सफाई करा रहे हैं। किन्हीं कारणों से यह छूट गया होगा। आरके जैन, अधिकारी जलकार्य नगर निगम दुर्ग
पार्षद की शिकायत पर भी नहीं हुई सुनवाई
इस क्षेत्र के रहवासियों में स्थानीय पार्षद लीलाधर पाल, राजेश शर्मा, दिनेश साहू ने बताया वे निगम, जनदर्शन से लेकर लोक सुराज में भी आवेदन लगा चुके हैं, लेकिन अब तक सफाई को गंभीरता से नहीं लिया गया है। आवेदनों का जवाब नहीं दिया।
फैल चुका है डायरिया व पीलिया: यहां यह बताना लाजिमी है कि इस क्षेत्र में पीलिया व डायरिया को प्रकोप पहले भी सामने आ चुका है। पिछले वर्ष डायरिया व पीलिया से करीब 17 लोग बीमार पड़े। इसके अलावा वर्ष 2014 में भी पीलिया का प्रकोप फैला।
750 घरों तक पहुंच रहा दूषित पानी: रायपुर नाका के करीब स्थित फिल्टर प्लांट से इस पानी की टंकी तक पानी पहुंचता है। प्रतिदिन यहां जलभराव किया जाता है। इसके माध्यम से पद्मनाभपुर क्षेत्र के करीब 750 घरों तक पानी पहुंचाया जाता है।
यहां हो रही हैं कई तरह की परेशानियां
हम क्यों कह रहे पानी है दूषित
50 हजार लीटर की क्षमता वाले इस पानी की टंकी का हालत बेहद जर्जर है। आप यह मानकर चलिए कि टंकी के अधिकांश हिस्से में दरारें पड़ चुकी हैं। कभी भी टंकी भरभराकर गिर सकती है। इतना ही नहीं इस टंकी में अंतिम बार सफाई फरवरी 2007 में अंकित है। इतना ही नहीं टंकी की यदि सफाई करनी है, तो केवल सीढ़ियों के रास्ते ही ऊपर जाया जा सकता है। करीब 3 साल से यह सीढ़ी टूटी है।
टंकी की सीमेंट उखड़ गई है। मार्किंग में 2007 का उल्लेख।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva